**Årsberetning gymnastik 2017/2018**

Lyset og foråret nærmer sig så småt og gymnastik sæsonen er i fuld gang med sin sidste halv del. Det er igen i år en forrygende sæson med mange gymnaster unge som ældre.

Sæsonen startede vi op med et godt opstartsmøde, hvor stort set alle trænere og udvalgsmedlemmer deltog. Udover at mødes og lære hinanden at kende på kryds og tværs af trænere og udvalg var emnerne denne eftermiddag, at afstemme forventninger med hinanden på de enkelt hold for at et trænerteam kan fungere bedst mulig. Så det er muligt at samarbejde, være den gode rolle model og derved skabe en positiv udvikling for gymnasterne i gennem sæsonen.

Lige som de tidligere år har vi 6 børne hold med fuld fart. På forældre barn holdet har vi i år en helt ny træner stabel. Vi er taknemmelige for at to friske personer fra lokalområdet sagde ja til at løfte denne opgave kort tid før opstart. Holdet i år er ikke så stort, men dette er ingen hindring for at børn og forældre nyder godt af en gymnastiktime hver uge. Rigtig mange børn er rykket fra forældre barn op på puslinge holdet og puslinge op på krudtugler, det medføre at der er over 30 børn på hvert hold. Vi er heldige at have en stor stabel af stabile trænere og hjælpetræner også på disse to hold for at sikre en god gymnastiktime for alle, hvor leg, hygge og kropslig bevægelse er i højsædet.

På vores to spring / rytmehold er der på hvert hold omkring 25 gymnaster som på daværende tidspunkt får lov til at prøve kræfter med springene og lære at tælle takterne til serierne. Vi har de seneste år haft succes fra børnenes side med en fælles træning i Helle hallen med deres større faciliteter. Udover den almindelige træning en gang i ugen er det muligt for gymnasterne at deltage til børnedag en lørdag i november. DGI sydvest arrangerer Pige / Drenge lejer hvor hundredvis af gymnaster mødes en hel weekend til det de alle brander for - nemlig gymnastikken. Vi ser en ære i at NRUI var repræsenteret til alle 3 arrangementer.

Det sidste børne hold junior mix træner sammen med Nordenskov i Helle hallen, for at tilbyde de større børn udvidet faciliteter. Et samarbejde som vi syntes fungere godt. Det er ønskeligt at der er flere i denne aldersgruppe, som vil vælge gymnastikken i fremtiden. DGI er i den forbindelse kommet med et nyt koncept ”drenge-traileren”, da det specielt inden for gymnastikken er drenge i denne alder der finder interesse for andet. ”Drenge-traileren” –Denne trailer er fyldt med godt springudstyr samt spring instruktør. Næsbjerg skole SFO har lige haft besøg af denne, for at være med til at præge børnene i denne alder til en til en sund og aktiv interesse.

Voksenafdelingen byder på lidt forskelligt både gymnastik, CrossGym, kost hold og om lidt, yoga.

I sommers havde vi to hold kørende udenfor - Barnevognsfitness en gang om ugen indtil sommerferien og Cross 2 gange, kun afbrudt af skolens sommerferie. Det har været dejligt at kunne holde formen lidt ved lige og samtidig kunne nyde den friske luft i området omkring skolen - både på den nye sti, multibanen og i skolegården.

Vi har nu haft en første halvår af vinter gymnastiksæsonen og er i voksenafdelingen godt tilfreds med deltagerne, som varierer i alderen fra 16 år til 93!

I Æblehaven bliver der fortsat holdt gang i både muskler, led, sang og hyggeligt samvær. Det glade motionshold har rekordstor antal deltagere i år - 34 stk - Det er bare super skønt at hallen er helt fyldt med motionister onsdag aften. Tit kigger de unge fra ungdomsskolen ind - måske de glæder sig til at kunne være med ☺
Cross holdet er også godt kørende. Der har været en del forbi for at prøve og nogen bliver hængende på holdet, så gymnastiksalen er fyldt, det glæder vi os over
Puls og styrke, som vores andet fitness hold hedder i år, har knap så mange deltagere, men der er kommet nye og en del som er meget trofaste.
Kost og Energi fik en god start med 12 fantastiske kursister, som var nysgerrige efter at vide mere om hvad der er gode byggesten for kroppen. De gav god feedback, som det nye hold der er startet op kan få glæde af.

Lige nu har vi Janne Schultz på kursus i yoga, så hun bliver klar til at starte et formiddagshold op sammen med Lene Skoudal Blåholm (se omtale anden sted i bladet). Det er efterspurgt og vi glæder os over at få startet yoga op igen.

Conventus

Vores nye betalingskoncept conventus har for alvor taget dens begyndelse i denne sæson. Der skal lyde en stor tak til de personer, som har lagt et stort stykke arbejde i denne løsning, som fremover vil gøre det lettere for os alle. Det giver de forskellige afdelinger et langt hurtigere overblik over de enkelte holds deltagere, og den økonomiske situation. Vi sætter pris på at alle medlemmer har taget i mod dette koncept og gjort brug af denne.

Vi vil gerne sige en stor tak til træner stablen, som allerede er i fuld gang med at øve sammen med børn og voksne til at kunne fremvise en stor del af det de har lært i løbet af sæsonen i form af en forrygende opvisning den 24. marts. De er med til at til give børn, unge og voksne i Næsbjerg og omegne lysten til motion.
I år har vi fået en del helt unge, som kunne tænke sig at prøve kræfter med hjælpetræner rollen, de fleste har hurtig været afsted på hjælpetrænerkursus. Vi vil fortsat tilbyde kursuser til alle træner samt hjælpetræner for at motivere dem samtidig sikre kvaliteten og glæden ved gymnastikken.

Vi er beviste om at der vil være en vis udskiftning i den stabel af frivillige i afdelingen. Derfor er det vigtigt vi på bedst mulig måde, kan få de nuværende til at sprede det gode budskab om at være frivillig i netop NRUI gymnastik. Vi vil i den forbindelse gerne gøre NRUI gymnastik synlige i vores nærområde, og give en tak til vores nuværende frivillige i foreningen, det gør vi i form af en træningstrøje, som blev uddelt sidste på sæson 2016/2017 og som de nye frivillige har modtaget ved start sæson i år.

Vi indbyder alle til årets højdepunkt inden for gymnastikken – nemlig vores lokale gymnastikopvisning den 24. marts 2018 kl. 10:00 i Helle hallen.
Vi ses til en dejlig formiddag.

Hilsner fra Tovholderne i NRUI´s gymnastik udvalg

 - Mette Maria Hofmann Bloch og Lene Bech Andersen.